CELEX: 62010TB0109
Language: sk
Date: 2017-09-13 00:00:00
Title: Vec T-109/10: Uznesenie Všeobecného súdu z 13. septembra 2017 – Luxembursko/Komisia („Žaloba o neplatnosť — EFRR — Zníženie finančnej pomoci — Program Interreg II/C ‚Záplavy na riekach Rýn a Maas‘ — Nedodržanie lehoty na prijatie rozhodnutia — Porušenie podstatných formálnych náležitostí — Zjavne dôvodná žaloba“)

11.12.2017   
            
            
               SK
            
            
               Úradný vestník Európskej únie
            
            
               C 424/35
            
         Uznesenie Všeobecného súdu z 13. septembra 2017 – Luxembursko/Komisia
   (Vec T-109/10) (1)
   
   ((„Žaloba o neplatnosť - EFRR - Zníženie finančnej pomoci - Program Interreg II/C ‚Záplavy na riekach Rýn a Maas‘ - Nedodržanie lehoty na prijatie rozhodnutia - Porušenie podstatných formálnych náležitostí - Zjavne dôvodná žaloba“))
   (2017/C 424/51)
   Jazyk konania: francúzština
   
      Účastníci konania
   
   
      Žalobca: Luxemburské veľkovojvodstvo (v zastúpení: pôvodne C. Schiltz, neskôr P. Frantzen, neskôr L. Delvaux a D. Holderer napokon D. Holderer, splnomocnení zástupcovia, za právnej pomoci P. Kinsch, avocat)
   
      Žalovaná: Európska komisia (v zastúpení: W. Roels a A. Steiblytė, splnomocnení zástupcovia)
   
      Vedľajší účastníci, ktorí v konaní podporujú žalobcu: Belgické kráľovstvo (v zastúpení: pôvodne M. Jacobs a T. Materne, neskôr M. Jacobs napokon M. Jacobs a J.-C. Halleux, splnomocnení zástupcovia), francúzska republika (v zastúpení: pôvodne G. de Bergues a B. Messmer, neskôr G. de Bergues napokon J. Bousin a D. Colas, splnomocnení zástupcovia) a Holandské kráľovstvo (v zastúpení: pôvodne C. Wissels, M. Noort a Y. de Vries, neskôr M. Noort, M. Bulterman a B. Koopman splnomocnení zástupcovia)
   
      Predmet veci
   
   Návrh založený na článku 263 ZFEÚ, ktorého predmetom je zrušenie rozhodnutia Komisie K(2009) 10712 z 23. decembra 2009 o znížení finančnej pomoci z Európskeho fondu pre regionálny rozvoj (EFRR) pôvodne priznanej v prospech programu iniciatívy Spoločenstva Interreg II/C „Záplavy na riekach Rýn a Maas“ v Belgickom kráľovstve, v Spolkovej republike Nemecko, vo Francúzskej republike, v Luxemburskom veľkovojvodstve a v Holandskom kráľovstve podľa rozhodnutia Komisie K(97) 3742 z 18. decembra 1997 (EFRR č. 970010008) v rozsahu, v akom sa týka Luxemburského veľkovojvodstva
   
      Výrok
   
   
               1.
            
            
               Rozhodnutie Komisie K(2009) 10712 z 23. decembra 2009 o znížení finančnej pomoci z Európskeho fondu pre regionálny rozvoj (EFRR) pôvodne priznanej v prospech programu iniciatívy Spoločenstva Interreg II/C „Záplavy na riekach Rýn a Maas“ v Belgickom kráľovstve, v Spolkovej republike Nemecko, vo Francúzskej republike, v Luxemburskom veľkovojvodstve a v Holandskom kráľovstve podľa rozhodnutia Komisie K(97) 3742 z 18. decembra 1997 (EFRR č. 970010008) sa zrušuje v rozsahu, v akom sa týka Luxemburského veľkovojvodstva.
            
         
               2.
            
            
               Európska komisia znáša vlastné trovy konania a je povinná nahradiť trovy konania, ktoré vynaložilo Luxemburské veľkovojvodstvo.
            
         
               3.
            
            
               Belgické kráľovstvo, Francúzska republika a Holandské kráľovstvo znášajú vlastné trovy konania.
            
         
      (1)  Ú. v. EÚ C 134, 22.5.2010.